Diari Oficial de la Generalitat Valenciana


Sumari del DOGV 4091, del 21-09-2001 (2001/9140)

RESOLUCIO de 17 de setembre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni per al control del transport públic de viatgers en autotaxi en l'Aeroport de Manises, entre la Conselleria d'Obres Públiques, Urbanisme i Transports, Aeroports Espanyols i Navegació Aèria (AENA) i l'Ajuntament de Manises.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4091

Data del DOGV
:   21-09-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/9140


Data del document
:   17-09-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Obres Públiques, Urbanisme i Transports
    * Manises
    * cooperació administrativa
    * aeroport
    * transport públic
    * taxi
    * transport de viatgers
    * administració local

RESOLUCIO de 17 de setembre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni per al control del transport públic de viatgers en autotaxi en l'Aeroport de Manises, entre la Conselleria d'Obres Públiques, Urbanisme i Transports, Aeroports Espanyols i Navegació Aèria (AENA) i l'Ajuntament de Manises. [2001/9140]
  
Subscrit, després de la tramitació prèvia reglamentària, entre la Conselleria d'Obres Públiques, Urbanisme i Transports, Aeroports Espanyols i Navegació Aèria (AENA) i l'Ajuntament de Manises, el 24 de juliol de 2001, un Conveni per al control del transport públic de viatgers en autotaxi en l'Aeroport de Manises, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0509/2001, i que figura com a annex d'aquesta resolució.
  
València, 17 de setembre de 2001.- La subsecretaria del Secretariat del Govern i Relacions amb les Corts: Amparo Koninckx Frasquet.
  
Conveni per al control del transport públic de viatgers en autotaxi en l'aeroport de manises, que ha de subscriure entre la Conselleria d'Obres Públiques, Urbanisme i Transports, Aeroports Espanyols i Navegació Aèria i l'Ajuntament de Manises.
  
València, 24 de juliol de 2001
  
Reunits
  
El Sr. José Ramón García Antón, conseller d'Obres Públiques, Urbanisme i Transports de la Generalitat Valenciana, fent ús de les facultats que té atribuïdes per la Llei 5/83, de 30 de desembre, del Govern Valencià, i facultat expressament per a aquest acte per acord del Govern Valencià de 19 de juny de 2001.
  
El Sr. Pedro María García Lasheras, en la seua qualitat de director de l'aeroport de València, segons escriptura d'apoderament atorgada per Aeroports Espanyols i Navegació Aèria, el dia 11 de novembre de 1994, en execució del que preveu el Reial Decret 905/1991, de 14 de juny, que aprova l'estatut d'AENA.
  
El Sr. Enrique Crespo Calatrava, alcalde president de l'Ajuntament de Manises, facultat per a la firma d'aquest conveni pel ple de l'Ajuntament de 29 de març de 2001.
  
Tots els que intervenen es reconeixen capacitat i competència respectiva per a la formalització del present conveni, i així el porten a terme en base als següents:
  
Antecedents de fet
  
Primer
  
Per Decret 18/1985, de 23 de febrer, del Consell de la Generalitat Valenciana, es va autoritzar la creació d'Àrees de Prestació Conjunta per als serveis de transport públic de viatgers en automòbils de turisme.
  
Segon
  
Ateses les especials característiques que concorren en la ciutat de València i els seus municipis circumdants amb els quals s'estableix una clara interacció en el trànsit de viatgers, amb punts generadors de trànsit comú, com és el cas de l'aeroport de Manises i uns altres punts concrets, es va considerar convenient la creació de l'Àrea de Prestació Conjunta de València. Per això i mitjançant l'Ordre de 29 de gener de 1986 de la Conselleria d'Obres Públiques, Urbanisme i Transports, es va crear aquesta per a aquells serveis de transport públic de viatgers en automòbils de turisme.
  
Tercer
  
En el transcurs de l'aplicació de les normes indicades anteriorment, estan sorgint en l'expressat aeroport distorsions en la prestació dels serveis d'autotaxis que aconsellen l'adopció de certes mesures de vigilància tendents a un millor servei al ciutadà, per la qual cosa s'ha considerat pels firmants del present conveni, adoptar mesures que permeten la col·laboració convenient per a portar a terme un control i vigilància del respecte a les normes en el transport de viatgers per mitjà dels autotaxis.
  
Quart
  
En virtut d'allò que s'ha exposat i en la representació que té les parts firmants d'aquest document, ho formalitzen d'acord amb les següents
  
Clàusules
  
Primera
  
És objecte del present conveni portar a terme, a través de la Policia Local dependent de l'Ajuntament de Manises, el control de la situació administrativa del Servei de Taxis en l'Aeroport de Manises, tant d'eixida com d'arribada i sobretot d'arreplegada per taxis no domiciliats en l'Àrea de Prestació Conjunta de València.
  
Segona
  
Per a portar a terme el control expressat, l'Ajuntament de Manises es compromet a destacar i mantenir durant el període de vigència d'aquest conveni en l'aeroport, dos policies locals que prestaran el seu servei durant quatre hores diàries excloent el període de temps comprés entre les 13 h i les 15 h, i les 21 h i 23 h per motiu de relleu de torns, i s'estableix el següent horari: d'11 hores a 13 hores al matí i de 19 hores a 21 hores a la vesprada. En compliment de les seues funcions la Policia Local controlarà i denunciarà totes aquelles accions que, portades a terme pels conductors dels taxis que circulant pels límits de l'Aeroport, cometen infraccions de les normes establides per a l'Àrea de Prestació Conjunta de València i les del Reglament Nacional del Taxi o norma que el substituïsca.
  
Tercera
  
La Policia Local prestarà suport a la Inspecció de Transports de la Direcció General de Transports de la Conselleria d'Obres Públiques, Urbanisme i Transports, en aquelles actuacions que porte a terme aquesta i per a les quals la dita Inspecció requerisca en compliment de les seues funcions, en aquest cas la Policia Local actuarà davall de la direcció de l'expressada Inspecció.
  
Quarta
  
Igualment la Policia Local portarà a terme la seua funció de vigilància i control del trànsit interior de l'Aeroport concernent als taxis, per a això té el permís de la Direcció de l'Aeroport, consistent en:
  
- Ordenament del trànsit de vehicles en el costat terra del recinte aeroportuari, (zona d'arribades, eixides, accessos, bloc tècnic, terminal de mercaderies, etc.)
  
- Sanció d'estacionaments il·legals en la zona.
  
- Retirada de vehicles estacionats il·legalment a un depòsit autoritzat.
  
- Retirada de vehicles abandonats, i s'incluen les zones de pàrquing vigilat.
  
Cinquena
  
Per la seua banda, tant AENA com la Conselleria d'Obres Públiques, Urbanisme i Transports es comprometen al pagament de la totalitat del cost estimat i que és d'onze milions cent set mil pessetes (43.138.740 PTA./ 66.754,41 euros).
  
Sisena
  
L'import expressat anteriorment serà satisfet entre les dues parts indicades al cinquanta per cent.
  
Setena
  
Per la seua banda la Conselleria d'Obres Públiques, Urbanisme i Transports, abonarà els cinc milions cinc-centes cinquanta-tres mil cinc-centes pessetes (5.553.500 PTA./ 33.377,21 euros) corresponents al seu 50%, a càrrec de la línia 2.062 del programa 513.30 de la Direcció General de Transports, capítol IV.
  
El pagament de l'import d'aquest conveni es portarà a terme mitjançant l'aportació de la següent documentació: certificat expedit per l'òrgan competent de l'Ajuntament en què es detallen els serveis prestats en cada període mensual, i conformitat d'AENA als dits serveis.
  
Huitena
  
Cas que la permanència de la Policia Local i el compliment de les obligacions que es contrauen amb la firma d'aquest conveni no es porte a bon terme, tant AENA com la Conselleria d'Obres Públiques, Urbanisme i Transports es reserven el dret de retenir les quantitats corresponents a l'incompliment d'aquest.
  
Novena
  
Per part d'AENA es portarà a terme el control de presència i compliment de les bases d'aquest conveni per la Policia Local dins de l'horari establit.
  
Cas d'existir algun inconvenient o dificultat sobrevinguda, que impedisca el bon compliment de l'ací convingut, la part que detecte aquest, convocarà els firmants per a posar ràpidament en coneixement les dites anomalies.
  
Deu
  
El present conveni estarà en vigor entre l'1 de gener i el 31 de desembre de 2001.
  
Onze
  
El Govern Valencià podrà rescindir el present conveni si durant la seua vigència no s'executa la prestació corresponent, la qual cosa implicaria l'obligació de tornar les quantitats percebudes per l'Ajuntament de Manises més els interessos de demora legalment establits.
  
I en prova de conformitat ho acorden les parts que intervenen i així ho firmen al lloc i en la data indicats a encapçalament.
  
El conseller d'Obres Públiques, Urbanisme i Transports: José Ramón García Antón
  
AENA: Pedro Mª García Lasheras